Minnesota Vikings

Minnesota Vikings on Yhdysvalloissa NFL:ssa pelaava amerikkalaisen jalkapallon seura. Se pelaa National Football Conferencen pohjoisessa divisioonassa, NFC Northissa. Seuran kotipaikka on Minneapolisissa Minnesotan osavaltiossa. 

Minnesota Vikings on ollut NFL:n vahva joukkue vuodesta 1961 lähtien kunniakkaalla historiallaan. Joukkue on voittanut useita divisioonamestaruuksia, edennyt neljään Super Bowliin ja kasvattanut joitakin liigan ikonisimmista pelaajista. Vikings on voittanut divisioonansa 16 kertaa. Joukkue oli NFL:n ensimmäinen, joka esiintyi neljästi Super Bowlissa, mutta samalla myös ensimmäinen, joka hävisi neljästi Super Bowlin.

Seuran omistaja on Wilfin perhe. Minnesota Vikings oli vuonna 2023 Forbesin listauksessa maailman 27. arvokkain urheiluseura 4,65 miljardin dollarin arvolla.

 Historia 
 Perustaminen ja menestyksekäs debyytti 
Ammattilaisjalkapallon tarina Twin Citiesissä alkoi elokuussa 1959, kun viisi minnesotalaista liikemiestä sai franchising-oikeuden uuteen American Football Leagueen. Viisi kuukautta myöhemmin, tammikuussa 1960, sama omistajaryhmä – johon kuuluivat Bill Boyer, Ole Haugsrud, Bernie Ridder, H. P. Skoglund ja Max Winter – ensin luopui AFL-jäsenyydestään ja sai sen jälkeen NFL:n 14. franchising-oikeuden. Joukkueen oli määrä aloittaa pelaaminen vuonna 1961.

Minnesota Vikings ensimmäinen ottelu pelattiin 7. syyskuuta 1961. Tulokaspelinrakentaja Fran Tarkenton tuli penkiltä ja heitti neljä touchdown-syöttöä sekä juoksi viidennen maalin johtaen Vikingsin 37–13-murskavoittoon legendaarisesta Chicago Bearsista. Kaksi ja puoli vuosikymmentä myöhemmin, vuonna 1986, Tarkentonista tuli ensimmäinen Vikings-pelaaja, joka valittiin Pro Football Hall of Fameen. Ensimmäisellä kaudellaan joukkue saavutti 7–7-tuloksen, mikä riitti toiseen sijaan Western Conference -divisioonassa lopullisen mestarin Green Bay Packersin jälkeen.

Minnesota Vikingsin ensimmäistä johtoryhmää johtivat GM Bert Rose ja päävalmentaja Norm Van Brocklin. Seura omaksui heti alusta energisen markkinointiohjelman, joka tuotti ensimmäisellä kaudella lähes 26 000 kausikortin myynnin ja keskimäärin 34 586 katsojaa ottelua kohden. Rose erosi tehtävästään vuonna 1964 ja Van Brocklin erosi yllättäen keväällä 1967. Vikings lähti Kanadaan etsimään korvaajia: Jim Finks (tuolloin Calgary Stampedersin GM) tuli uudeksi GM:ksi ja Bud Grant (Winnipeg Blue Bombersin päävalmentaja) uudeksi kenttäjohtajaksi.

 Bud Grantin aikakausi 
Seuraavat kaksi vuosikymmentä tunnetaan ikonisesta Bud Grantin kylmänviileästä ilmeestä Metropolitan Stadiumin jäätyneellä kentällä. Jo toisella kaudellaan Grantin alaisuudessa Vikings aloitti uskomattoman jakson: 11 divisioonamestaruutta 13 vuodessa. Joukkue voitti NFL-mestaruuden vuonna 1969 sekä NFC-mestaruudet vuosina 1973, 1974 ja 1976. Grant jäi ensimmäisen kerran eläkkeelle vuonna 1983, palasi vielä vuodeksi 1985 ja lopetti lopullisesti. Hänen saldonsa 168–108–5 tekee hänestä kaikkien aikojen kahdeksanneksi voittoisimman valmentajan.

 Stadionit 
Alkuvuodet Vikings pelasi Metropolitan Stadiumilla, jonka alkuperäinen kapasiteetti oli 40 800 ja jota myöhemmin kasvattiin 47 900 katsojaan.Vuonna 1982 Vikings muutti Hubert H. H. Humphrey Metrodomeen, joka toimi myös Super Bowl XXVI:n näyttämönä (kapasiteetti 63 000).

Vuonna 2016 seura pelasi ensimmäisen kautensa uudessa U.S. Bank Stadiumissa, jonka läpinäkyvä katto ja kapasiteetti 66 860 tekevät siitä yhden NFL:n moderneimmista areenoista.

Pelaajat
 Pro Football Hall of Fameen valitut Vikings-vaikuttajat 
Dave Casper (sisempi laitahyökkääjä 1983)
Carl Eller (puolustuksen linjamies (ulompi) 1964–1978)
Jim Finks (joukkueenjohtaja, toimitusjohtaja 1964–1973)
Bud Grant (päävalmentaja 1967–1983,1985)
Paul Krause (safety 1968–1979)
Jim Langer (hyökkäyksen linjamies [keskimmäinen] 1980–1981)
Hugh McElhenny (keskushyökkääjä 1961–1962)
Warren Moon (pelinrakentaja 1994–1996)
Alan Page (puolustuksen linjamies (sisempi) 1967–1978)
Jan Stenerud (potkaisija 1984–1985)
Fran Tarkenton (pelinrakentaja 1961–1966,1972–1978)
Norm Van Brocklin (päävalmentaja 1961–1966)
Ron Yary (hyökkäyksen linjamies 1968–1981)

 Jäädytetyt numerot 
 Fran Tarkenton 10
 Mick Tingelhoff 53
 Jim Marshall 70
 Korey Stringer 77
 Cris Carter 80
 Alan Page 88

 Lähteet 

 Aiheesta muualla 

 Minnesota Vikings kotisivut

Luokka:National Football League -seurat
Luokka:Minnesotan urheilu
Luokka:Vuonna 1961 perustetut urheiluseurat